[image: ][image: ]MINISTERUL FINANȚELOR       
Agenția Națională de Administrare Fiscală
Direcția Generală Regională a Finanțelor Publice Cluj-Napoca
Serviciul Îndrumare, Asistență și Servicii Contribuabili
Nr. CJR-DEC- 14615/10.08.2026


Către         : Direcția Generală Regională a Finanțelor Publice Cluj-Napoca
                Compartimentul de Comunicare, Relații Publice și Mass Media         
 În atenţia	 : Domnului Radu Alin, consilier superior
 Ref.		 : Adresa nr. CJR-DGR 18641/06.09.2019
De la	 : Direcția Generală Regională a Finanțelor Publice Cluj- Napoca
             Serviciul Îndrumare, Asistență și Servicii Contribuabili


Stimate domn,

Urmare adresei Dvs. nr. CJR-DGR 18641/06.09.2019, vă transmitem alăturat modificări legislative cu caracter general și specific, pe diferite tipuri de activități, publicate în Monitorul Oficial, aferente perioadei 01.07.2026-31.07.2026.

În conformitate cu solicitările din cuprinsul Circularei nr.8733/MP/07.08.2025, vă rugăm să transmiteti aceste informații pentru a fi raportate la Instituția Prefectului -Județul Cluj, ca informații de interes pentru autoritățile publice locale și cetățeni. 

1. Ordinul ministrului energiei, interimar nr. 600/2026, pentru modificarea și completarea Ghidului solicitantului în baza schemei de ajutor de stat privind sprijinirea modernizării/reabilitării rețelei inteligente de termoficare din Fondul pentru modernizare aferent programului-cheie 5: Cogenerare de înaltă eficiență și modernizarea rețelelor de termoficare — Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare — Domeniul de investiții 5.3: Sprijin pentru modernizarea și dezvoltarea rețelei inteligente de termoficare, aprobat prin Ordinul ministrului energiei nr. 24/2024 (Monitorul Oficial nr. 552 din 06 iulie 2026)
· modifică și completează Ghidul solicitantului în baza schemei de ajutor de stat privind sprijinirea modernizării/reabilitării rețelei inteligente de termoficare din Fondul pentru modernizare aferent programului-cheie 5: Cogenerare de înaltă eficiență și modernizarea rețelelor de termoficare — Sprijin pentru modernizarea și realizarea de centrale în cogenerare de înaltă eficiență și pentru modernizarea rețelelor de termoficare — Domeniul de investiții 5.3: Sprijin pentru modernizarea și dezvoltarea rețelei inteligente de termoficare, aprobat prin Ordinul ministrului energiei nr. 24/2024;
· după anexa nr. 8 „Model contract de finanțare” se introduc două noi anexe, respectiv:
- Anexa nr. 9 - Act adițional nr. .... la Contractul de finanțare nr. .... pentru proiectul ....
- Anexa nr. 10 - Cerere de plată;
· 
în anexa nr. 9 „Act adițional nr. .... la Contractul de finanțare nr. .... pentru proiectul ....”, se prevăd următoarele:
✓ În cazul nerecuperării sumelor care fac obiectul obligației de restituire, la expirarea termenului de 30 de zile de la data comunicării deciziei de recuperare, Ministerul Energiei comunică titlurile executorii împreună cu dovada comunicării acestora organelor fiscale competente.
✓ Recuperarea prin executare silită, în temeiul titlurilor executorii, se efectuează de către organele fiscale competente. Sumele recuperate se virează în conturile indicate de organele fiscale competente în titlul de creanță.
2. Ordinul președintelui Agenției Naționale de Administrare Fiscală nr. 768/2026 pentru modificarea și completarea Ordinului președintelui Agenției Naționale de Administrare Fiscală nr. 2.778/2020 privind competența de exercitare a verificării situației fiscale personale și a activităților preliminare acesteia (Monitorul Oficial nr. 553 din 06 iulie 2026)
· modifică și completează Ordinul președintelui Agenției Naționale de Administrare Fiscală nr. 2.778/2020 privind competența de exercitare a verificării situației fiscale personale și a activităților preliminare acesteia, în sensul că la art. 2 a fost introdusă lit. d) care prevede că verificarea situaţiei fiscale personale se exercită și de către Direcția generală antifraudă fiscală din cadrul aparatului propriu al Agenției Naționale de Administrare Fiscală.
3. Ordinul președintelui Agenției Naționale de Administrare Fiscală nr. 750/2026 pentru aprobarea modelului și conținutului formularului utilizat de Furnizorii de Servicii de Criptoactive Raportori în vederea îndeplinirii obligațiilor prevăzute la art. 2916 alin. (1) din Legea nr. 207/2015 privind Codul de procedură fiscală (Monitorul Oficial nr. 554 din 06 iulie 2026)
· aprobă modelul și conținutul formularului utilizat de Furnizorii de Servicii de Criptoactive Raportori, formularul F8000, în vederea îndeplinirii obligațiilor prevăzute la art. 2916 alin. (1) din Legea nr. 207/2015 privind Codul de procedură fiscală, cu modificările și completările ulterioare, prevăzut în anexa nr. 1 la OpANAF nr. 750/2026;
· prevede că formularul F8000 se completează și se depune conform instrucțiunilor prevăzute în anexa nr. 2 la OpANAF nr. 750/2026;
· stabilește că obligația transmiterii formularului F8000 le revine Furnizorilor de Servicii de Criptoactive Raportori, care au obligația de a îndeplini cerințele de raportare și de diligență fiscală în România, prevăzute în secțiunile I-III din anexa nr. 6 la Legea nr. 207/2015 privind Codul de procedură fiscală, cu modificările și completările ulterioare;
· reglementează că obligația transmiterii formularului le revine inclusiv Furnizorilor de Servicii de Criptoactive Raportori, care au obligația de a notifica autoritatea competentă din România, în conformitate cu prevederile pct. I.6 din secțiunea I a anexei nr. 6 la Legea nr. 207/2015 privind Codul de procedură fiscală, cu modificările și completările ulterioare, și de a confirma, în cadrul formularului F8000, că astfel de cerințe de raportare și de diligență fiscală sunt îndeplinite în conformitate cu normele unui alt stat membru sau unei Jurisdicții Calificate din afara Uniunii Europene în temeiul unei legături care este în esență similară celei cu autoritatea competentă din România, cu excepția cazului în care Furnizorii de Servicii de Criptoactive Raportori au legături în România în conformitate cu subsecțiunea A pct. 2 lit. a), c) sau d) din secțiunea I din anexa nr. 6 la Legea nr. 207/2015 privind Codul de procedură fiscală, cu modificările și completările ulterioare;
· prevede că Furnizorii de Servicii de Criptoactive Raportori depun formularul F8000, chiar dacă acesta nu conține date de raportat.
4. Ordin al președintelui Agenției Naționale de Administrare Fiscală nr. 851/2026 pentru aprobarea Procedurii privind condițiile de utilizare a înregistratoarelor audio-video portabile de tip bodycam din dotare de către inspectorii antifraudă în exercitarea atribuțiilor de serviciu (Monitorul Oficial nr. 555 din 07 iulie 2026)
· aprobă Procedura privind condițiile de utilizare a înregistratoarelor audio-video portabile de tip bodycam din dotare de către inspectorii antifraudă în exercitarea atribuțiilor de serviciu, prevăzută în anexa nr. 1 la OpANAF nr. 851/2026;
· prevede că modelul pictogramei ce însoțește înregistratoarele audio-video portabile de tip bodycam este prevăzut în anexa nr. 2 la OpANAF nr. 851/2026;
· prevede că modelul Registrului de predare-primire a înregistratoarelor audio-video portabile de tip bodycam este prevăzut în anexa nr. 3 la OpANAF nr. 851/2026;
· prevede că modelul Registrului de evidență a operațiunilor de descărcare/consultare/multiplicare a datelor înregistrate cu echipamentele audio-video bodycam este prevăzut în anexa nr. 4 la OpANAF nr. 851/2026.
5. Ordinul ministrului finanțelor nr. 804/2026 privind stabilirea cheltuielilor aferente procesului de admitere/menținere la tranzacționare a acțiunilor pe o piață reglementată și/sau în cadrul unui sistem multilateral de tranzacționare, luate în calcul pentru aplicarea deducerilor suplimentare prevăzute la art. 25 alin. (14) din Legea nr. 227/2015 privind Codul fiscal (Monitorul Oficial nr. 556 din 07 iulie 2026)
· stabilește cheltuielile aferente procesului de admitere/menținere la tranzacționare a acțiunilor pe o piață reglementată și/sau în cadrul unui sistem multilateral de tranzacționare, din România sau dintr-un stat cu care România are încheiat un instrument juridic în baza căruia să se realizeze schimbul de informații, pentru care se aplică stimulentul fiscal potrivit prevederilor art. 25 alin. (14) din Legea nr. 227/2015 privind Codul fiscal, cu modificările și completările ulterioare, după cum urmează:
a) cheltuielile cu serviciile de consultanță și intermediere prestate de societăți inițiatoare/consultanți autorizați, prevăzute de reglementările proprii ale operatorului de piață. În această categorie de cheltuieli se încadrează: serviciile de consultanță juridică, serviciile de evaluare, serviciile de comunicare și relațiile cu investitorii, serviciile de promovare a ofertei publice și altele asemenea;
b) cheltuielile cu taxele și tarifele reglementate de către autoritatea competentă care stabilește cadrul juridic aplicabil operațiunilor de piață având ca obiect instrumente financiare admise sau care urmează să fie admise la tranzacționare. În această categorie de cheltuieli se încadrează: tariful de aprobare a prospectului, tariful de înregistrare a valorilor mobiliare;
c) cheltuielile cu taxele percepute de entitatea care administrează piața reglementată/sistemul multilateral de tranzacționare. În această categorie de cheltuieli se încadrează: taxa de procesare a dosarului, taxa de admitere la tranzacționare, taxa anuală de menținere și altele asemenea;
d) alte cheltuieli pe care contribuabilul le poate justifica, ca fiind aferente procesului de admitere/menținere la tranzacționare a acțiunilor pe o piață reglementată și/sau în cadrul unui sistem multilateral de tranzacționare. De exemplu, în această categorie de cheltuieli se încadrează cheltuielile cu pregătirea și adaptarea funcțiilor și proceselor interne specifice contribuabililor pentru a deveni competitive și aliniate cerințelor investitorilor, serviciile furnizate de depozitarul central, serviciile de audit financiar și altele asemenea.
· prevede că stimulentul fiscal reprezintă deducerea suplimentară la calculul rezultatului fiscal, în proporție de 50%, a cheltuielilor redate mai sus;
· reglementează că deducerea suplimentară se aplică cheltuielilor prevăzute la alin. (1), înregistrate în perioada care începe cu data aprobării hotărârii/deciziei organului de conducere a contribuabilului referitoare la începerea procesului de admitere la tranzacționare a acțiunilor, dată ulterioară celei de 1 ianuarie 2026/primei zile a anului fiscal modificat care începe în anul 2026 inclusiv, și se termină în ultima zi a primului an fiscal/primul an fiscal modificat, ulterior celui în care a fost aprobată admiterea la tranzacționare a acțiunilor.
6. Ordinul ministrului finanțelor nr. 808/2026 privind Registrul de evidență fiscală (Monitorul Oficial nr. 556 din 07 iulie 2026)
· prevede că, contribuabilii plătitori de impozit pe profit sunt obligați să întocmească Registrul de evidență fiscală, în conformitate cu prevederile OMF nr. 808/2026, al cărui model și conținut sunt prevăzute în anexa care face parte integrantă din acest ordin;
· reglementează că în Registrul de evidență fiscală se înscriu, în ordine cronologică, informațiile care au stat la baza determinării rezultatului fiscal pozitiv sau negativ și a calculului impozitului pe profit cuprins în declarațiile privind obligațiile de plată a impozitului pe profit;
· stabilește că Registrul de evidență fiscală se completează trimestrial și/sau anual, precum și pentru orice altă perioadă impozabilă, după caz, astfel încât să permită identificarea și controlul operațiunilor efectuate pentru determinarea rezultatului fiscal pozitiv sau negativ și pentru calculul impozitului pe profit cuprins în declarațiile privind obligațiile de plată a impozitului pe profit;
· prevede că Registrul de evidență fiscală se ține în formă scrisă sau electronică;
· la data intrării în vigoare a OMF nr. 808/2026 se abrogă Ordinul ministrului finanțelor publice nr. 870/2005 privind Registrul de evidență fiscală, cu modificările și completările ulterioare.
[bookmark: _GoBack]7. Legea nr. 126/2026 privind aprobarea Ordonanței de urgență a Guvernului nr. 107/2024 pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al României în anul 2024, precum și pentru modificarea și completarea unor acte normative (Monitorul Oficial nr. 570 din 10 iulie 2026)
· aprobă Ordonanța de urgență a Guvernului nr. 107 din 4 septembrie 2024 pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al României în anul 2024, precum și pentru modificarea și completarea unor acte normative, cu modificările și completările ulterioare, cu o completare, respectiv după articolul XVI1 se introduce un nou articol, art. XVI2, cu următorul cuprins:
-„Obligațiile fiscale reprezentând contribuții de asigurări sociale achitate în numele angajaților de către Institutul Teologic Baptist din București în contul Casei de Pensii și Ajutoare a Cultului Creștin Baptist din România în perioada 2011-2016 se consideră obligații achitate potrivit legii;
-Agenția Națională de Administrare Fiscală emite decizia de anulare a plății către bugetul asigurărilor sociale de stat a obligațiilor prevăzute la alin. (1), inclusiv a dobânzilor, penalităților și tuturor accesoriile aferente, și o comunică Institutului Teologic Baptist din București până cel mai târziu la data de 20 decembrie 2026.

8. Ordinul președintelui Agenției Naționale de Administrare Fiscală nr. 911/2026 pentru modificarea articolului 3 din anexa nr. 2 la Ordinul președintelui Agenției Naționale de Administrare Fiscală nr. 437/2026 privind competențele, componența, precum și regulamentul de organizare și funcționare ale Comisiei pentru autorizarea operatorilor de produse supuse accizelor armonizate (Monitorul Oficial nr. 607 din 24 iulie 2026)
· modifică articolul 3 din anexa nr. 2 la Ordinul președintelui Agenției Naționale de Administrare Fiscală nr. 437/2026 privind competențele, componența, precum și regulamentul de organizare și funcționare ale Comisiei pentru autorizarea operatorilor de produse supuse accizelor armonizate în sensul reglementării supleanţilor care, în cazuri justificate, vor participa la şedinţele Comisiei, în locul membrilor titulari.
9. Ordin al președintelui Agenției Naționale de Administrare Fiscală și al ministrului finanțelor nr. 898/899/2026 pentru aprobarea Procedurii privind înregistrarea și fixarea cu mijloace foto-audio-video din dotarea inspectorilor antifraudă a activităților specifice, stocarea și accesarea acestora (Monitorul Oficial nr. 629 din 30 iulie 2026)
· aprobă Procedura privind înregistrarea și fixarea cu mijloace foto-audio-video din dotarea inspectorilor antifraudă a activităților specifice, stocarea și accesarea acestora, prevăzută în anexa care face parte integrantă din OpANAF și OMF nr. 898/899/2026.





	 În contextul unor dezbateri privind  Contribuţia de asigurări sociale de sănătate datorată de catre diverse categorii de persoane fizice, au fost transmise, către  publicatia Cluj24. ro, următoarele informații:     
„D.G.R.F.P. Cluj-Napoca, prin departamentul de specialitate, a înaintat la Agenţia Naţională de Administrare Fiscală propunerea de modificare a conţinutului art. 180 din Legea nr. 227/2015 privind Codul fiscal, cu modificările şi completările ulterioare, astfel încât, la alin. (5) al aceluiaşi articol, în cazul persoanelor fizice fără venituri care au optat pentru plata CASS, să se recalculeze CASS proporţional cu numărul de luni în care persoana a deţinut statutul de persoană fizică fără venituri, până la data la care a dobândit calitatea de asigurat la sistemul public de asigurări sociale de sănătate, ca urmare a noului statut dobândit". 


Cu stimă,


Alin Cristian JUDE                                           Livia Șteopan
Director Executiv Colectare                                         Șef serviciu








Întocmit: Dana Moldovan, consilier superior, Serviciul Îndrumare, Asistență și Servicii Contribuabili D.G.R.F.P.  Cluj-Napoca

